CELEX: C2006/022/10
Language: et
Date: 2006-01-28 00:00:00
Title: Kohtuasi C-394/05: Euroopa Ühenduste Komisjoni  9. novembri 2005.  aasta hagi Itaalia Vabariigi vastu

28.1.2006   
            
            
               ET
            
            
               Euroopa Liidu Teataja
            
            
               C 22/5
            
         Euroopa Ühenduste Komisjoni 9. novembri 2005. aasta hagi Itaalia Vabariigi vastu
   (Kohtuasi C-394/05)
   (2006/C 22/10)
   Kohtumenetluse keel: itaalia
   Euroopa Ühenduste Komisjon esitas 9. novembril 2005 Euroopa Ühenduste Kohtule hagi Itaalia Vabariigi vastu. Hageja esindajad on D. Recchia ja M. Konstantinidis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Itaalia Vabariik võttis vastu 24. juuni 2003. aasta decreto legislativo nr 209, millega võetakse siseriiklikku õiguskorda üle Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta (1) sätted nimetatud direktiiviga vastuolulisel moel, siis on Itaalia Vabariik rikkunud direktiivi 2000/53/EÜ, artikli 2 punktidest 2 ja 5, artikli 3 lõikest 5, artikli 4 lõike 2 punktist a koosmõjus II lisaga, artikli 5 lõigetest 1–4, artikli 6 lõike 3 punktist a ja lõikest 4, artikli 7 lõigetest 1 ja 2, artikli 8 lõigetest 3 ja 4, artikli 10 lõikest 3 ja artikli 12 lõikest 2 tulenevaid kohustusi;
            
         
               2)
            
            
               mõista kohtukulud välja Itaalia Vabariigilt.
            
         Väited ja peamised argumendid
   Euroopa Ühenduste Komisjon esitas 7. novembril 2005 Euroopa Ühenduste Kohtule hagi tuvastamaks, et kuna Itaalia Vabariik ei võtnud kõiki vajalikke meetmeid:
   
               —
            
            
               kasutuselt kõrvaldatud sõidukite jäätmetena määratlemiseks ja nende jäätmete töötlemise määratlemiseks vastavalt direktiivis sätestatule;
            
         
               —
            
            
               direktiivi ülevõtvas decreto legislativo's kolmerattalised sõidukeid kasutuselt kõrvaldatud sõidukite hulka lisamiseks;
            
         
               —
            
            
               selgesõnaliseks sätestamiseks, et kõik direktiivi II lisas märgitud ohtlikud osad ja materjalid tuleb enne edasist töötlemist sõidukitest eemaldada;
            
         
               —
            
            
               kohustamiseks tehniliselt teostatavas ulatuses sõiduautode remontimisel eemaldatud kasutatud osade kogumist ettenähtud keskustes;
            
         
               —
            
            
               tagamiseks, et lammutustõendi väljastavad direktiivi artikli 6 tähenduses tegevusloa saanud töötlemiskeskused. Nimetatud tõendi väljastamine ei ole muuhulgas [sõidukite] Pubblico Registro Automobilistico'st [avalik sõidukite register] kustutamise aluseks, nagu seda nõuab direktiiv;
            
         
               —
            
            
               tootjate kohustuse kehtestamiseks kanda kõik või märkimisväärne osa sõidukite tasuta tagastamise süsteemi rakenduskuludest;
            
         
               —
            
            
               enne kasutuselt kõrvaldatud sõidukite töötlemist turvaliselt nende ohtlike osade ladustamiseks;
            
         
               —
            
            
               ringlussevõtu eelistatuse võrreldes teiste kõnealuste sõidukite taaskasutamise viisidega kehtestamiseks;
            
         
               —
            
            
               direktiivis viidatud teatud erisätete direktiivi artikli 10 kohaste lepingutega ülevõtmise välistamiseks;
            
         
               —
            
            
               direktiivis sätestatud eesmärkide saavutamise hindamiseks vajaliku järelevalve- ja hindamissüsteemi sisseseadmiseks nii, et eesmärgid oleksid saavutatud 1. jaanuariks 2006;
            
         
               —
            
            
               sätestamiseks, et sõidukite ja nende osade tootjate poolt antav teave peab vastama töötlemiskodade poolt esitatud nõuetele;
            
         
               —
            
            
               korrapärase tulemuste kontrollimise ja nende kohta pädevatele asutustele ja komisjonile aruandmise kohustuse ning pädevate asutuste kohustuse tagada lepingu alusel saavutatud edusammude kontrollimine ülevõtmiseks;
            
         siis on Itaalia Vabariik rikkunud Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta, artikli 2 punktidest 2 ja 5; artikli 3 lõikest 5; artikli 4 lõike 2 artiklist a seoses II lisaga; artikli 5 lõigetest 1–4; artikli 6 lõike 3 punktist a ja lõikest 4; artikli 7 lõigetest 1 ja 2; artikli 8 lõigetest 3 ja 4; artikli 10 lõikest 3ja artikli 12 lõikest 2 tulenevaid kohustusi.
   Komisjon taotleb lisaks eelnevale kohtukulude väljamõistmist Itaalia Vabariigilt.
   
      (1)  EÜT L 269, 21.10.2000, lk 34.